b'\n_START_ARTICLE_\nInstitutt for Journalistikk\n_START_PARAGRAPH_\nStiftelsen Institutt for Journalistikk (IJ) er et kurs- og kompetansesenter for norske medier, og holder til i \xc3\xb8verste etasje i Litteraturhuset i Fredrikstad._NEWLINE_IJs form\xc3\xa5l er \xc3\xa5 bidra til \xc3\xa5 heve kvaliteten p\xc3\xa5 norsk journalistikk gjennom kurs og annen kompetanseutvikling. Kurstilbudet skal avspeile utviklingen av journalistikken og gi nytteverdi til mediene._NEWLINE_Kursene holdes i Fredrikstad, internt i mediebedrifter, p\xc3\xa5 kurs- og konferansehoteller landet rundt, og p\xc3\xa5 studieturer i utlandet. IJ tilbyr ogs\xc3\xa5 kurs for bedrifter utenfor mediebransjen, for eksempel skrivekurs._NEWLINE_IJ ble opprettet i 1975 av Norsk Presseforbunds grunnorganisasjoner Norsk Journalistlag (NJ),Norsk Redakt\xc3\xb8rforening (NR) og Mediebedriftenes Landsforening (MBL).\xc2\xa0Sentral i etableringen var Thorbj\xc3\xb8rn Wale, som ogs\xc3\xa5 ble instituttets f\xc3\xb8rste leder._NEWLINE_De f\xc3\xb8rste \xc3\xa5rene holdt instituttet til i Oslo, men ble i 1980 etablert n\xc3\xa6r gamlebyen i Fredrikstad. I 2013 ble bygget solgt for 15 millioner kroner til Fredrikstad kommune. Virksomheten leier n\xc3\xa5 lokaler i Litteraturhuset i Fredrikstad._NEWLINE_IJ administrerer en rekke pressestipend, og er ogs\xc3\xa5 sekretariat for Stiftelsen for en Kritisk og Unders\xc3\xb8kende Presse (SKUP)._NEWLINE_IJ finansieres dels ved tilskudd over statsbudsjettet, dels ved kursavgifter og salg av tjenester og b\xc3\xb8ker.'